İsmayıl Məmmədov (tarixçi)

İsmayıl Məhəmməd oğlu Məmmədov () — tarixçi, tarix elmləri doktoru, professor.

 Həyatı 
1950-ci il aprelin 25-də Zərdab rayonu, Qaravəlli kəndində anadan olub. Orta məktəbi həmin kənddə bitirib. 1969–1974-cü illərdə Azərbaycan Dövlət Universitetinin tarix fakültəsində təhsil alıb. 1976–1979-cu illərdə aspiranturada oxumuşdur. 1983-cü ildə "Azərbaycan zəhmətkeşlərinin Ümumittifaq Lenin iməcliklərində iştirakı (1969–1976)" adlı namizədlik disertasiyasını müdafiə edib. 1992-ci ildə "Azərbaycan fəhlə sinfinin mədəni-texniki səviyyəsinin yüksəlməsi (70–80-ci illər)" adlı doktorluq dissertasiyasını müdafiə edib.

 Fəaliyyəti 
1980-ci ildən Tarix fakültəsində müəllim vəzifəsində çalışır. Hazırda "Türk və Qafqaz xalqları tarixi" kafedrasının professorudur. Təhsilin bakalavr pilləsində "Türk xalqlaırı tarixi" fənnini tədris edir. Magistratura pilləsində "Türk dünyasi tarixi" ixtisası üzrə "Hunlar" mövzusunda dərs aparır. 1 monoqrafiyanın, 1 dərsliyin, 1 dərs vəsaitinin, 3 metodik vəsaitin, 70-dən çox məqalənin müəllifidir. Türkiyədə Dumlupinar Universitetinin təşkil etdiyi Beynəlxalq Konfransda iştirak etmişdir (Türkiyə, Kütahiya şəhəri. Bakı, 2006).

 Tədqiqat sahəsi 
Qədim dövrdə və orta əsrlərdə türk xalqlarının dövlətçilik tarixi.

 Seçilmiş əsərləri 
 Müasir dövrdə Azərbaycan-Türkiyə münasibətləri. Beynəlxalq Konfransda məruzə. Türkiyə Dumlupinar Universiteti, 2006-cı il.
 H. Əliyev və türk dünyası // Azərbaycan Beynəlxalq Universitetinin xəbərləri, 2008-ci il, № 1.

 Kitablar 
 Azərbaycan fəhlə sinfinin mədəni-texniki səviyyəsi (1970–1980-ci illər). Bakı, 1991. Monoqrafiya.
 "Hunlar". Dərs vəsaiti. Bakı universitetinin nəşriyyatı. Bakı, 1998.
 Hökmdarlardan… Filosoflaradək. Bakı, "Azər" nəşriyyat. 2002.
 Azərbaycan tarixi (Ali məktəblər üçün dərslik). Bakı: "Adiloğlu" nəşriyyatı, 2005, 486 s.
 Azərbaycan Tarixi (rus dildə) Bakı, 2009 il
 Türk Kafkasında siyasi və etnik yapı. Eski çağlardan günümüzə. Azərbaycan Tarixi. İstanbul. 2009 il.
 History of Azerbaijan/ London, 2014 (inglis dildə)

 İstinadlar 

 Mənbə 

 Xarici keçidlər 
 İsmayıl Məmmədov — zerdab.com

Kateqoriya:Tarix elmləri doktorları
Kateqoriya:Professorlar
Kateqoriya:Bakı Dövlət Universitetinin Tarix fakültəsinin müəllimləri